Diari Oficial de la Generalitat Valenciana


Sumari del DOGV 6027, del 03-06-2009 (2009/6264)

RESOLUCIÓ de 24 d'abril de 2009, de la Direcció General d'Energia, per la qual s'atorga l'autorització administrativa i l'aprovació del projecte d'execució, a l'empresa Atomix, SA, per a la modificació d'una central de cogeneració al terme municipal d'Onda. Expedient número ATREGI/2009/21/12.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6027

Data del DOGV
:   03-06-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/6264


Data del document
:   24-04-2009

Organisme emissor
:   Conselleria d'Infraestructures i Transport

Tipus de document
:   Resolució

Anàlisi jurídica

 Descriptors 

:   * Onda
    * subministrament d'energia elèctrica
    * empresa privada

RESOLUCIÓ de 24 d'abril de 2009, de la Direcció General d'Energia, per la qual s'atorga l'autorització administrativa i l'aprovació del projecte d'execució, a l'empresa Atomix, SA, per a la modificació d'una central de cogeneració al terme municipal d'Onda. Expedient número ATREGI/2009/21/12. [2009/6264]  
Advertits errors en el text de la Resolució de 05/02/2009, de la Direcció General d'Energia, per la qual s'atorga l'autorització administrativa i l'aprovació del projecte d'execució, a l'empresa Atomix, SA, per a la modificació d'una central de cogeneració al terme municipal d'Onda, província de Castelló, es procedix, d'acord amb allò que s'ha indicat en l'article 105.2 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú (BOE 27.11.1992), a efectuar les oportunes rectificacions, i es transcriu a continuació el text íntegre modificat:  
Vist l'expedient amb referència ATREGI/2009/21/12 incoat pel Servici Territorial d'Energia de Castelló, a instància de l'empresa Atomix, SA, amb domicili als efectes de notificacions al polígon industrial el Colador, carrer Navarra 4, Apt. de Correus 69 del municipi d'Onda, província de Castelló, relatiu a la sol·licitud de 22 de gener de 2009 sobre l'autorització administrativa i l'aprovació del projecte d'execució firmat per tècnic competent i visat pel col·legi oficial corresponent, en data 29 de setembre de 2008, per a la modificació d'una central de cogeneració al polígon industrial el Colador, carrer Navarra 4, al terme municipal d'Onda, província de Castelló.  
Vist que de conformitat amb el que preveuen els articles 10 i 28 de la Llei 2/2006, de 5 de maig, de Prevenció de la Contaminació i Qualitat Ambiental, desenvolupada pel Decret 127/2006, de 15 de setembre, es va sotmetre a informació pública l'expedient (amb referència 274/06 IPPC de la Conselleria de Medi Ambient, Aigua, Urbanisme i Habitatge), corresponent a la sol·licitud i al projecte de l'empresa Atomix, SA, per mitjà de publicació en el Diari Oficial de la Comunitat Valenciana de 9 d'agost de 2007.  
Segons consta en l'expedient abans referit, durant el termini conferit no es van presentar al·legacions a la petició efectuada, i figura certificat de la informació pública.  
Vist que amb data 21 de gener de 2009, el director general per al Canvi Climàtic de la Conselleria de Medi Ambient, Aigua, Urbanisme i Habitatge, va dictar una resolució per la qual s'atorga a Atomix, SA, l'autorització ambiental integrada per a les instal·lacions de fabricació d'argila atomitzada situada al polígon industrial el Colador, d'Onda, d'acord amb el projecte bàsic per a la sol·licitud d'autorització ambiental integrada, condicionada al compliment dels requisits que la referida resolució conté.  
Vist que el Servici Territorial d'Energia de Castelló, encarregat de la instrucció de l'expedient de sol·licitud, ha informat favorablement esta.  
Vist que la modificació sol·licitada de la central d'Atomix, SA, està acollida al Règim Especial d'Instal·lacions de Producció d'Energia Elèctrica, segons la Resolució de la Direcció General d'Indústria i Energia, d'11 de desembre de 1995 i es troba inclosa, d'acord amb el que establix l'article 2n del vigent Reial Decret 661/2007, de 25 de maig, en el grup a.1.1.  
Vist que, en aplicació del contingut de l'article 4.3 del Reial Decret 661/2007, de 25 de maig, pel qual es regula l'activitat de producció d'energia elèctrica en règim especial, figura en el mencionat expedient, amb registre d'entrada en esta Direcció General d'Energia núm. 838 i data 3 de febrer de 2009, certificat de l'empresa sol·licitant en què manifesta que la modificació realitzada en la instal·lació supera en un 50% la inversió total de la planta, valorada en criteris de reposició.  
Vist que, d'acord amb la sol·licitud i el projecte presentat, la finalitat que es perseguix amb la modificació d'esta instal·lació és la de generació d'energia elèctrica i tèrmica per a una fàbrica d'atomitzat d'argila.  
Atés que esta Direcció General d'Energia és competent per a resoldre esta resolució de conformitat amb l'article 18 del Reglament Orgànic i Funcional de la Conselleria d'Infraestructures i Transport, aprovat pel Decret 117/2007, de 27 de juliol, del Consell de la Generalitat,  
Esta Direcció General d'Energia resol:  
Primer  
Atorgar l'autorització administrativa a l'empresa Atomix, SA, per a la modificació d'una central de cogeneració al polígon industrial el Colador, carrer Navarra 4, al terme municipal d'Onda, província de Castelló i les característiques principals del qual són les següents:  
- Substitució de les dos turbines existents per altres dos turbines la potència elèctrica de les quals és de 2 x 4.178 kW = 8.356 kW, i es manté la potència aparent de 10.000 kVA atés que no són substituïts els dos alternadors actualment instal·lats.  
- Pressupost: 1.500.000 euros.  
Esta autorització s'atorga sense perjuí i independentment de les concessions, llicències i autoritzacions que siguen necessàries, d'acord amb altres disposicions que siguen aplicables i en especial les relatives a l'ordenació del territori i al medi ambient.  
Segon  
Aprovar el projecte d'execució, firmat per tècnic competent i visat pel col·legi oficial corresponent en data 29 de setembre de 2008, i sotmetre'l a les condicions següents:  
1. Les obres hauran de realitzar-se d'acord amb el projecte presentat.  
2. El termini d'execució de l'obra serà de sis mesos des de la notificació d'esta resolució. Amb anterioritat a la finalització del dit termini l'empresa autoritzada podrà sol·licitar la seua ampliació per mitjà de sol·licitud motivada davant d'esta Direcció General d'Energia.  
3. El titular de la instal·lació notificarà per escrit al Servici Territorial d'Energia de Castelló el començament dels treballs per a efectuar inspeccions d'estos, en cas de considerar-ho convenient.  
4. El titular donarà compte de l'acabament de les obres al Servici Territorial d'Energia de Castelló, a la qual s'acompanyarà un certificat tècnic de direcció i final d'obra subscrit per tècnic facultatiu competent, que acredite que està d'acord amb els reglaments tècnics en la matèria, segons s'establix en la normativa vigent per als projectes d'instal·lacions elèctriques i visat pel col·legi oficial corresponent.  
5. L'administració deixarà sense efecte esta resolució en qualsevol moment en el cas que s'observe l'incompliment de les condicions imposades per esta. En els dits supòsits, l'administració, amb l'expedient oportú previ, acordarà l'anul·lació de l'autorització amb totes les conseqüències d'orde administratiu i civil que es deriven, segons les disposicions legals vigents.  
6. Es tenen per reproduïdes les condicions mediambientals de la Resolució de 21 de gener de 2009, del director general per al Canvi Climàtic de la Conselleria de Medi Ambient, Aigua, Urbanisme i Habitatge per mitjà de la qual s'atorga a Atomix, SA, l'autorització ambiental integrada per a les instal·lacions de fabricació d'argila atomitzada situada al polígon industrial el Colador, d'Onda.  
Esta resolució no és definitiva en via administrativa i contra la qual podrà interposar-se recurs d'alçada davant del secretari autonòmic d'Infraestructures i Transport en el termini d'un mes, comptador des de l'endemà de la notificació, d'acord amb el que establix l'article 115 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.  
València, 24 d'abril de 2009.- El director general d'Energia: Antonio Cejalvo Lapeña.